Diari Oficial de la Generalitat Valenciana


Sumari del DOGV 5359, del 03-10-2006 (2006/11611)

Informació pública de l'obertura del període voluntari de pagament, terminis i termes d'este, així com de l'aprovació dels seus padrons cobradors corresponents i justificació legal.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5359

Data del DOGV
:   03-10-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/11179


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'obertura del període voluntari de pagament, terminis i termes d'este, així com de l'aprovació dels seus padrons cobradors corresponents i justificació legal. [2006/F11251]  
De conformitat amb el que preveu l'article 64 del Reglament de Règim Interior d'esta Cambra Oficial de Comerç, Indústria i Navegació de Castelló, s'informa als seus electors que el Comité Executiu, en les sessions celebrades els dies 16 de març, 12 de juliol i 26 de setembre del 2006, va aprovar el padró cobrador així com les liquidacions de les quotes del recurs cameral permanent referides a l'Impost de Societats, a l'Impost sobre la Renda de les Persones Físiques i a l'Impost d'Activitats Econòmiques, i va acordar també la iniciació des del dia 2 del mes d'octubre del 2006 del període voluntari de cobrança de les quotes del recurs camerals permanents girades en les quanties, formes i termes que establixen els articles 12, 13, i 14, i disposicions transitòries, tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, i l'article 62 de la secció quarta de la Llei de Pressupostos Generals de l'Estat per a 1997, la Llei 40/1998, de 9 de desembre, de l'Impost sobre la Renda de les Persones Físiques i la Llei 51/2002, de 27 de desembre, de Reforma de la Llei 39/1988, de 28 de desembre, Reguladora de les Hisendes Locals, Llei 58/2003, de 17 de desembre, General Tributària, i les normes reglamentàries de desplegament de la dita llei vigent, en relació amb l'Impost sobre Activitats Econòmiques, Impost sobre la Renda de les Persones físiques i Impost de Societats satisfets pels contribuents que hagen exercitat activitats en la demarcació d'esta corporació, és a dir, tota la província de Castelló.  
A més de facilitar el pagament de les expressades quotes en període voluntari, la Cambra Oficial de Comerç, Indústria i Navegació de Castelló notificarà individualment i respectivament a tots els seus electors les liquidacions girades per cada un dels esmentats conceptes del recurs cameral permanent, i enviarà notificació-rebut en què constaran les dades d'identificació del deute, així com el termini de pagament en període voluntari i les entitats financeres en què puga efectuar-se l'ingrés; a més contindrà la indicació de la normativa legal en què es basa la quota girada i els recursos que cal interposar en cas de disconformitat amb esta.  
Finalitzat el període de pagament voluntari en la data que corresponga, d'acord amb les notificacions individuals practicades, les quotes pel recurs cameral permanent no satisfetes s'exigiran per la via administrativa de constrenyiment a través de l'Agència Estatal de l'Administració Tributària amb imposició dels recàrrecs, interessos i costes corresponents, tot això d'acord amb la referida Llei 3/1993, de 22 de març, i a la Resolució de 19 d'octubre de 1993 (Boletín Oficial del Estado de 10 de novembre) que publica el conveni de primer d'octubre de 1993 de prestació de servicis de la mencionada Agència Estatal de l'Administració Tributària en matèria de recaptació en via executiva dels ingressos de dret públic propis de les cambres.  
Castelló de la Plana, 26 de setembre de 2006.. El president: Salvador Martí Huguet. El secretari en funcions: Vicente Casañ Casañ.